**Yevgeniya Alekseyevna Maleina** (1-dekabr 1903-yil, Toshkent – 1984-yil, Moskva) sovet rassomi. RSFSRda xizmat koʻrsatgan rassom (1970).

Tarjimai holi
-------------

Yevgeniya Alekseyevna 1-dekabr 1903-yil, Toshkentda tavallud topgan. Otasi Aleksey Ivanovich malein, onasi Nadejda Gavrilovna. 1919-yilda Toshkent rassomlik maktabini tamomlagan.

Yevgeniya 1921-yilda Moskvaga koʻchib oʻtib, rabfakka oʻqishga kirgan. 1924-yildan 1930-yilgacha Moskvada rassomlik fakultetida R. R. Falk, A. D. Drevin, D. P. Shterenberg, K. N. Istominning qoʻl ostida tahsil olgan. 1929-yildan koʻrgazmalarda ishtirok etgan. 1929-yildan „ROST" jamiyati va 1932-yildan Moskva rassomlar uyushmasi aʼzosi boʻlgan.

Maleina sinfdoshi, rassom Semyon Chuykov bilan turmush qurgan. Ularning ikki nafar oʻgʻil farzandi bor.

Rassom Moskvada yashagan va har yili Qirgʻiziston va Oʻzbekistonga ishlash uchun borgan. Natyurmortlar, landshaftlar, portretlar, mavzuga oid kompozitsiyalar yaratgan.

Yevgeniya sovet sanʼatining xorijdagi koʻrgazmalarida, shu jumladan: Amsterdam (1929), Riga, Vintertur (ikkalasi ham 1929), Vena, Berlin (ikkalasi ham 1930), Kenigsberg (1932), Tokio (1933), London, Shotlandiya (1934), Sofiya, Plovdiv, Buxarest (1956) va Angliya shaharlarida „Grafika i knijnoye iskusstva v SSSR" rus sanʼati koʻrgazmalarida ishtirok etgan.

Maleina 1960-yillarning oʻrtalaridan boshlab keramika bilan dekorativ plastinkalar, vazalar, idishlar, tovoqlar, koʻzalar yaratgan. 1969-yilda Abramsevodagi rassomlar posyolkasiga tashrif buyurgan.

Shaxsiy koʻrgazmalari
---------------------

Rassom Maleina 1940-yil va 1972-yil Moskvada hamda 1976-yil Frunzeda oʻz shaxsiy koʻrgazmasini oʻtkazgan.

Oilasi
------

Yevgeniya sovet rassomi Semyon Afanasevich Chuykov bilan oila qurgan.

Katta oʻgʻli Ivan Chuykov (1935–2022), uning rafiqasi Galina Malik va farzandi Yevgeniya Chuykova-Mayevskaya ham rassom boʻlishgan.

Kenja oʻgʻli Vasiliy Chuykov (1940) – rassom.

Manbalar
--------

1. ↑  Ukaz Prezidiuma Verxovnogo Soveta RSFSR ot 13 noyabrya 1970.
2. ↑  Abramova A. V. Yevgeniya Alekseevna Maleina. L. 1984.
3. 1 2  Vistavka „ChU-MA. Semya xudojnikov" // Kultura. RF.
4. 1 2  Maleina Yevgeniya Alekseevna // ARTinvestment. RU
5. ↑  Roytenberg O. O. Neujeli kto-to vspomnil, chto mi bili… : Iz istorii xudojestvennoy jizni : 1925-1935 : [Kniga-albom] / Sost.: T. I. Kononenko, I. A. Nikiforova, V. N. Shalabaeva. – M. : Galart; tip. „Novosti", 2004, S. 502—503.
6. ↑  Vistavki sovetskogo izobrazitelnogo iskusstva. Spravochnik : [V 5 tomax]: T. 1 : 1917-1932 gg. / nauch, red.: Galushkina A. S. Korovkevich S. V. Smirnov I. A. – M. : Sovetskiy xudojnik, [1965].
7. ↑  Vistavki sovetskogo izobrazitelnogo iskusstva : Spravochnik : [V 5 T. Rostovseva I. T. Savelova Ye. V. – M. : Sovetskiy xudojnik, 1981.
8. ↑  Vistavka Ye. A. Maleinoy „Solnseveyuщaya" // museum.ru. 2015.
9. ↑  Ye. A. Maleina [Tekst] : katalog vistavki / Moskovskiy soyuz sovetskix xudojnikov; [red. G. Bandalin]. – Moskva : Fabrika detskoy kn. izd-va TsK VLKSM, 1940.
10. ↑  Yevgeniya Alekseevna Maleina. Lvova Ye. P. „Sovetskiy xudojnik". Moskva, 1963.
11. ↑  Zaslujenniy xudojnik RSFSR Yevgeniya Alekseevna Maleina [Tekst] : katalog / Soyuz xudojnikov SSSR, Moskovskaya org. Soyuza xudojnikov RSFSR ; [red. T. Klyueva]. – Moskva : Sovetskiy xudojnik, 1972.
12. ↑  „Каталог\_Малеина Е\_1976.pdf". *Google Docs*. Qaraldi: 2023-yil 13-noyabr.